CELEX: 32013R1078
Language: bg
Date: 2013-10-31 00:00:00
Title: Регламент за изпълнение (ЕС) № 1078/2013 на Комисията от 31 октомври 2013 година за разрешаване на употребата на фумарова киселина като фуражна добавка при всички животински видове  текст от значение за ЕИП

1.11.2013   
            
            
               BG
            
            
               Официален вестник на Европейския съюз
            
            
               L 292/7
            
         РЕГЛАМЕНТ ЗА ИЗПЪЛНЕНИЕ (ЕС) № 1078/2013 НА КОМИСИЯТА
   от 31 октомври 2013 година
   за разрешаване на употребата на фумарова киселина като фуражна добавка при всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките за използване при храненето на животните и се уреждат основанията и процедурите за издаване на разрешение. В член 10 от посочения регламент се предвижда извършването на повторна оценка на добавките, чието използване е разрешено съгласно с Директива 70/524/ЕИО на Съвета (2).
            
         
               (2)
            
            
               С Директива 80/678/ЕИО на Комисията (3) бе разрешено използването на фумарова киселина в съответствие с Директива 70/524/ЕИО безсрочно като фуражна добавка за всички животински видове. Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от посочения регламент бе подадено заявление за извършване на повторна оценка на фумарова киселина като фуражна добавка за всички животински видове с искане добавката да се класифицира в категорията „технологични добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               В становището си от 29 януари 2013 г. (4) Европейският орган за безопасност на храните („Органът“) заключи, че при предложените условия на употреба фумаровата киселина не се отразява неблагоприятно върху здравето на животните, здравето на хората и околната среда и има качествата на консервант за фуражи. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на фумаровата киселина се установи, че определените в член 5 от Регламент (ЕО) № 1831/2003 условия за издаване на разрешение са изпълнени. Поради това използването на фумаровата киселина следва да бъде разрешено съгласно предвиденото в приложението към настоящия регламент.
            
         
               (6)
            
            
               Тъй като няма съображения във връзка с безопасността, които да налагат незабавното прилагане на измененията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешението.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Фуражната добавка, посочена в приложението, принадлежаща към категорията „технологични добавки“ и към функционалната група „консерванти“, се разрешава като добавка при храненето на животните при спазване на условията, определени в приложението.
   Член 2
   Посочената в приложението фуражна добавка и съдържащите я фуражи, които са произведени и етикетирани преди 21 май 2014 г. в съответствие с разпоредбите, приложими преди 21 ноември 2013 г., могат да продължат да се пускат на пазара и да се използват до изчерпване на складовите наличности.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 октомври 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
   
      (3)  Тридесет и трета директива 80/678/ЕИО на Комисията от 4 юли 1980 г. за изменение на приложенията към Директива 70/524/ЕИО на Съвета относно добавките при храненето на животни (ОВ L 185, 18.7.1980 г., стр. 48).
   
      (4)  Бюлетин на ЕОБХ (EFSA Journal), 2013; 11(2):3102.
   
      ПРИЛОЖЕНИЕ
      
                  Идентификационен номер на добавката
               
               
                  Добавка
               
               
                  Химична формула, описание, методи на анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg активно вещество/kg пълноценен фураж със съдържание на влага 12 %
               
            
                  
                     Категория: технологични добавки. Функционална група: консерванти
                  
               
            
                  1a297
               
               
                  Фумарова киселина
               
               
                  
                               
                           
                           
                              
                                 Състав на добавката
                              
                              Фумарова киселина 99,5 %
                              в твърдо състояние
                           
                        
                               
                           
                           
                              
                                 Характеристика на активното вещество
                              
                              Фумарова киселина
                              C4H4O4
                              
                              CAS № 110-17-8
                           
                        
                               
                           
                           
                              
                                 Метод за анализ
                                  (1)
                              
                              За определянето на фумарова киселина във фуражни добавки: Инфрачервена абсорбционна спектрофотометрия и титруване с натриев хидроксид (компендиума Food Chemical Codex 7).
                              За определяне на фумарова киселина (като общо фумарова киселина) във фуражни премикси и фуражи: йонно изключваща високоефективна течна хроматография с ултравиолетово откриване (HPLC-UV).
                           
                        
               
                  домашни птици и прасета
               
               
                  —
               
               
                  —
               
               
                  20 000
               
               
                  Мерки за безопасност: по време на работа да се използват средства за дихателна защита, очила и ръкавици.
               
               
                  21 ноември 2023 г.
               
            
                  млади животни, хранени със заместители на млякото
               
               
                  —
               
               
                  —
               
               
                  10 000 (2)
                  
               
            
                  други животински видове
               
               
                  —
               
               
                  —
               
               
                  —
               
            
         (1)  Подробна информация относно методите за анализ може да бъде намерена на интернет адреса на референтната лаборатория на Европейския съюз за фуражни добавки: www.irmm.jrc.be/crl-feed-additives
      
         (2)  mg фумарова киселина на kg от заместители на мляко.